Orohatplána

[XXX] orohahkii

Boazoguohtunguovlu: XXX

Jahkečoahkkin dohkkehan XX.XX.XXXX

Oktavuohta

|  |
| --- |
| **Orohaga poastačujuhus ja organisašuvdnanummár:**  |
|  |
| **Orohaga e-poastačujuhus:**  |
|  |
| **Orohaga oktavuođaolmmoš (namma, telefovdnanummár):** |
|  |

Buot oktavuohta galgá mannat orohaga oktavuođaolbmo čađa.

Jus áiggut oaidnit oktavuođadieđuid mat álo leat ođasmahttojuvvon, geahča stáhtahálddašeaddji neahttasiiddus: [Sihko dan mii ii guoskka du orohahkii]

Romsa ja Finnmárku: <https://statsforvalteren.no/nb/troms-finnmark/landbruk/reindrift>

Nordlánda: <https://www.statsforvalteren.no/nb/Nordland/landbruk-og-reindrift/Reindrift/Kontaktinformasjon/>

Trøndelága: <https://www.statsforvalteren.no/nb/Trondelag/Reindrift/reindriften-i-trondelag2/>

Orohatstivrras, mii doaimmaha orohaga, leat čuovvovaš olbmot:

|  |  |  |  |
| --- | --- | --- | --- |
| **Namma** | **Rolla** | **Telefovdna, e-boasta** | **Áigodat masá lea válljejuvvon** |
|  | Jođiheaddji |  |  |
|  | Nubbijođiheaddji |  |  |

Orohaga siidajođiheaddjit: [Deavdde jus áiggut dahje lea relevánta]

|  |  |
| --- | --- |
| **Namma** | **Telefovdna, e-boasta** |
|  |  |
|  |  |
|  |  |
|  |  |
|  |  |

**Sisdoallu**

|  |  |
| --- | --- |
|   | ***1. kapihttalis*** *leat obbalaš dieđut orohatplánaid birra ja almmolaš eiseválddiid rolla birra boazodoalu areálaid áimmahuššamis. Orohat čilge iežas vuordámušaid almmolaš eiseválddiid bargui máhttovuođuin, váikkuhemiin ja gulaskuddamiin.****2. kapihttalis*** *čilge orohat**hálddahuslaš beliid ja áigodagaid goas lea ollu bargu.****3. kapihttalis*** *leat dieđut mat lága bokte galget leat orohatplánas, vrd.* [*boazodoallolága*](https://lovdata.no/lov/2007-06-15-40/%C2%A762) *§ 62.*  Kapihttalis leat dieđut johtinminstariid, áigodatguohtumiid, guohtunáiggiid ja guotteteatnamiid birra, fievrruid birra, áiddiid ja gárddiid birra, vejolaš guohtunsonaid birra ja guohtunbarttaid birra. ***4. kapihttalis*** *leat eará dieđut orohaga birra mat loktejit orohaga doaimmaid, nu go njuovvan/buvttadeapmi, eará árvoháhkan ja dieđut dan birra mo dálkkádatrievdamat váikkuhit orohahkii.* ***5. kapihttalis*** *čilgejuvvo mo eará areálageavaheapmi ja muosehuhttimat váikkuhit orohahkii.* ***6. kapihttalis*** *leat dieđut boazodoalu riektevuođu birra.* *Loahpas dokumeanttas lea listtu mas leat* ***Relevánta liŋkkat*** *raporttaide ja neahttasiidduide.*  |

1. Álggahus

**1.1 Orohatplánat**

Boazodoallolágas § 62 ([lágas beaiváduvvon geassemánu 15. b. 2007 nr. 40 boazodoalu birra](https://lovdata.no/lov/2007-06-15-40/%C2%A762)) čuožžu ahte «Orohatstivra galgá ráhkadit evttohusa orohatplánii mas galget leat dieđut orohaga doaimma birra mat leat dárbbašlaččat almmolaš plánemii.» Orohatplána galgá dohkkehuvvot jahkečoahkkimis, vrd. [boazodoallolága](https://lovdata.no/dokument/NL/lov/2007-06-15-40/KAPITTEL_6-1#%C2%A750) § 50 vuosttaš lađas nr. 3. Plána galgá loktet almmolaš eiseválddiid ja eará aktevrraid boazodoallogelbbolašvuođa vai sis lea buorre vuođđu áimmahuššat boazodoalu beroštumiid ja ovdánahttinvejolašvuođaid. Orohatplána galgá geavahit ovttasráđiid orohagain. Lea dehálaš ahte pláneneiseválddit, huksejeaddjit ja earát váldet oktavuođa orohagain vai álo ožžot ođasmahttojuvvon dieđuid orohaga birra ja das mo boazodoallu geavaha eatnamiid.

[Lasit iežat teavstta jus háliidat, omd. man dávjá orohatplána galgá rievdaduvvot]

**1.2. Almmolaš eiseválddiid rolla áimmahuššat boazodoalu areálaid**

|  |  |
| --- | --- |
|   | ***Suohkaniin ja fylkkasuohkaniin*** *lea geatnegasvuohta sihkkarastit ahte sis lea máhttovuođđu mainna buriin vugiin nagodit áimmahuššat sámi beroštumiid. Suohkanat ja fylkkasuohkanat galget maiddái sihkkarastit váikkuheami ja čađahit gulaskuddamiid buot áššiin mat sáhttet váikkuhit njuolgut sámi beroštumiide.* ***Eanandoallo- ja biebmodepartemeantta*** *lea almmuhan bagadeaddji* [*Reindrift og plan- og bygningsloven*](https://www.regjeringen.no/no/dokumenter/reindrift-og-plan-og-bygningsloven/id2846344/) *Bagadeaddjis čilgejuvvo mo boazodoalu beroštumit galget váldojuvvot vuhtii areálaplánenproseassain, ja dat čalmmustahttá boazodoalu geatnegasvuođaid ja vuoigatvuođaid.* ***Sámediggi*** *lea almmuhan plánenbagadeaddji* [*davvisámegillii*](https://sametinget.no/_f/p1/i6b3e7f06-18aa-4b05-8164-64a9e39b2db6/sametinget_planveileder-2021_nord-samisk.pdf) *ja* [*girjedárogillii*](https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf)*.*  |

[Boazodoallolágas](https://lovdata.no/lov/2007-06-15-40/%C2%A71) § 1 čuožžu: «Láhka galgá veahkkin sihkkarastit boazodoalu areálaid sámi boazodoalloguovllus boazodoalu deháleamos resursavuođđun. Ovddasvástádus sihkkarastit areálaid lea sin duohken geain lea boazodoallovuoigatvuohta, earát geain leat vuoigatvuođat ja eiseválddiid.»

[Plánen- ja huksenláhka](https://lovdata.no/dokument/NL/lov/2008-06-27-71/KAPITTEL_2-1#KAPITTEL_2-1) § 3-1 čilge makkár bargguid ja vuhtiiváldimiid galgá áimmahuššat plánemis. Ovdabarggus boahtá ovdan ahte «[p]aragráfas leat dat deháleamos vuhtiiváldimat plánema oktavuođas lága mielde, ja čielggasmahttá dan, mii lágas lea ulbmilin olahit, ja mat leat deháleamos servodatdoaimmat masá láhka galgá veahkkin gávdnat čovdosiid.»

§ 3-1 bustávva c lea čuovvovaččat čállojuvvon: «sihkkarastit luondduvuođu sámi kultuvrii, ealáhusaide ja servodateallimii.» Dat mearkkaša ahte sámi beroštumit leat vuođđun stáda, regionála ja suohkana plánenbarggut plánen- ja huksenlága mielde.

**1.3. Orohaga vuordámušat almmolaš eiseválddiide**

[Dan oasis berre orohat čilget iežas vuordámušaid dasa, ahte mo sii áigot ahte boazodoallu galgá váldojuvvot vuhtii plánenbargguin ja areálahálddašeamis. Jus orohat háliida gulahallat ja čoahkkinastit sámegillii, de berre dan čállit dasa. Čilge mo orohagain galgá oažžut oktavuođa

Sisdoalloevttohus:

* Orohagat sáhttet leat máŋga suohkan- ja fylkkarájiin. Okta doaibmabidju ovtta suohkanis sáhttá váikkuhit boazodollui dakkár vugiin mii hehtte ránnjásuohkanis doaibmabijuid. Sihkkarastin dihte ollislaš árvvoštallamiid, de ávžžuhit suohkaniid ovttasbargat areálaplánemiid oktavuođas. Suohkaniid gaskasaš plánat dahje regionálalaš plánat sáhttet leat mielde gáhtteme boazodoalloguovlluid mat gullet oktii.
* Pláneneiseválddit berrejit geavahit lágaid vejolašvuođaid áimmahuššat boazodoalu sierraárvoguovlluid. Ovdamearkka dihte sáhttet johtin- ja johtalangeainnut mearriduvvot boazodoalu vuhtiiváldinguovlun.
* Árbevirolaš- ja vásáhusmáhttu geavahuvvo aktiivvalaččat.
* Ollislaš váikkuhusárvvoštallan galgá dahkkot daid plánaid ja doaibmabijuid badjel mat leat orohaga siskkobealde, dasa gullá maiddái čoggojuvvon vásáhusat doaibmabijuin mat gávdnojit ja mat leat plánejuvvon.
* Gáibiduvvo, ahte čielggadeddjiin lea boazodoallogelbbolašvuohta, ja ávžžuhuvvo ahte boazodoallu lea mielde hábmeme váikkuhusčielggademiid (VČ) mandáhta.
* Váikkuhusaid árvvoštallan galgá dahkkot guhkit áiggi perspektiivvas.
* Oktavuohta orohagain galgá ásahuvvot nu jođánit go vejolaš dakkár áššiin mat guoskkahit orohahkii.
* Dat áigodagat go boazodoalus lea ollu bargu galget váldojuvvot vuhtii, vrd. čuokkis 2.5 dan dokumeanttas, dalle go mielváikkuheapmi ja gulaskuddamat čađahuvvojit. Bargointensiiva áigodagain vuoruhuvvojit bohccot elliidčálggu dihte. Dávjá sáhttá leat dárbu maŋidit gulaskuddanáigemeari plánen- ja areálaáššiin.]

**1.4. Máhttovuođđu**

***1.4.1 Mielváikkuheapmi***

|  |  |
| --- | --- |
|   | [*Plánen- ja huksenlága*](https://lovdata.no/dokument/NL/lov/2008-06-27-71/KAPITTEL_2-1-3#KAPITTEL_2-1-3) *§ 5-1 mielde lea suohkaniin sierra ovddasvástádus sihkkarastit ahte joavkkut main lea dárbu erenoamáš heiveheapmái besset aktiivvalaččat váikkuhit.*  Suohkan galgá árvvoštallat dárbbu erenoamáš heiveheapmái boazodoalu váras juohke ovtta áššis.  |

Orohagat dihto suohkanis galget oažžut plánenáššiid gulaskuddamii ja searvat suohkana plánenproseassaide. Lea dehálaš ahte dat dáhpáhuvvá nu árrat go vejolaš proseassas.

Oassin rabas ja viiddis mielváikkuheamis mii lea olámuttus, vrd. [plána- ja huksenlága](https://lovdata.no/dokument/NL/lov/2008-06-27-71/KAPITTEL_2-1-3#KAPITTEL_2-1-3) § 5-1 ferte boazodoallu oažžut vejolašvuođa buktit ovdan iežaset cealkámušaid dalle juo go suohkanlaš plánastrategiija sáddejuvvon gulaskuddamii. Jus olles sámi álbmogis galgá leat vejolašvuohta váikkuhit, de berre árvvoštallat dárbbu jorgalit dokumeanttaid sámegillii. Sihkkarastin dihte buori ja politihkalaš čanastumi plánaproseassas, de galgá plánaprográmma čalmmustahttit makkár mielváikkuhanproseassaid sáhttá vuordit, vrd. [plána- ja huksenlága](https://lovdata.no/lov/2008-06-27-71/%C2%A711-13) § 11-13.

Hálddašanlága njuolggadusat áššemeannudeami ja áššebeliid fátmmasteapmi (dieđut ášši birra, dieđiheapmi, váidinvuoigatvuohta je.) guoská dábálaš vuogi mielde nu go áššiide mat guoskkahit sámi beroštumiid.

***1.4.2 Konsultašuvnnat***

|  |  |
| --- | --- |
|   | *Kapihttal 4* [*sámelágas*](https://lovdata.no/dokument/NL/lov/1987-06-12-56) *nanne konsulterenvuoigatvuođa.*  Dat vuoigatvuohta guoská láhkabidjamii, njuolggadusaide ja eará mearrádusaide dahje doaibmabijuide mat sáhttet váikkuhit njuolgut sámi beroštumiide. *Suohkan- ja guovlludepartemeantta lea ráhkadan bagadeaddji:*[*Veileder for kommuner og fylkeskommuner om konsultasjoner med samiske interesser*](https://www.regjeringen.no/no/dokumenter/veileder-for-kommuner-og-fylkeskommuner-om-konsultasjoner-med-samiske-interesser/id2868782/)*.* Bagadeaddjis leat rávvagat ja ávžžuhusat dasa mo konsultašuvdnageatnegasvuođa galgá ipmirdit, mo geatnegasvuođa sáhttá ollašuhttit ja makkár doaibmabijut gusket konsultašuvdnageatnegasvuhtii ja makkár doaibmabijut eai guoskka dasa.  |

Konsultašuvnnat leat dábálaš mielváikkuheami lassin plána- ja huksenlága mielde.

Stáda eiseválddiin lea guhká leamaš konsultašuvdnageatnegasvuohta dakkár áššiin mat sáhttet guoskkahit sámi beroštumiid. Konsultašuvdnageatnegasvuohta čuovvu [ILO konvenšuvnna nr. 169 eamiálbmogiid ja čeardaálbmogiid iešheanalaš stáhtain](https://lovdata.no/dokument/TRAKTAT/traktat/1989-06-27-2?q=ilo-konvensjon%20169) man Norga lea ratisiferen jagis 1990. Gonagaslaš resolušuvnna bokte suoidnemánu 1. beaivvi 2005 ásahuvvui meannudanvuohki konsultašuvnnaid oktavuođas stáda eiseválddiid ja Sámedikki gaskkas. Fylkasuohkaniidda ja suohkaniidda biddjui maiddái geatnegasvuohta konsulteret Sámedikkiin ja eará sámi beroštumiin dakkár áššiin, mat guoskkahit sidjiide, sámelága rievdadusaid geažil konsultašuvnnaid oktavuođas, mii bođii fápmui suoidnemánu 1. beaivvi 2021.

Konsultašuvnnat galget leat sihkarvuohtan sámi berošteddjiide vai sis lea duohtavuođas vejolašvuohta váikkuhit mearrádusaide. Lea dehálaš ahte konsultašuvdna čađahuvvo nu árrat go vejolaš proseassas. Konsultašuvnnat galget čađahuvvot buori jáhkus dainna ulbmiliin ahte olahit soabalašvuođa.

ON olmmošvuoigatvuođalávdegoddi lea árvvoštallan konsultašuvnnaid ja eamiálbmotoassálastima dehálaš momeantan go lea sáhka das ahte lea go [ON konvenšuvdna siviila ja politihkalaš vuoigatvuođat](https://fn.no/avtaler/menneskerettigheter/konvensjon-om-sivile-og-politiske-rettigheter) artihkal 27 dollojuvvon ([NČA 2007: 13 Bind A](https://www.regjeringen.no/no/dokumenter/nou-2007-13/id491883/)).

***1.4.3 Váikkuhusčielggadeamit***

|  |  |
| --- | --- |
|   | *Gáibádusat váikkuhusčielggademiide čilgejuvvojit bagadeddjiin*[*Reindrift og plan- og bygningsloven*](https://www.regjeringen.no/no/dokumenter/reindrift-og-plan-og-bygningsloven/id2846344/) *(Eanandoallo- ja biebmodepartemeanta) ja*[*Veileder om konsekvensutredning for planer etter plan- og bygningsloven*](https://www.regjeringen.no/no/dokumenter/veileder-om-konsekvensutredning-for-planer-etter-plan-og-bygningsloven/id2864622/) *(Suohkan- ja guovlludepartemeanta).* |

Plánat ja doaibmabijut galget leat vuođđuduvvon buriid čielggademiid ala mat čájehit váikkuhusaid boazodollui. Čoahkkeváikkuhusat plánain ja doaibmabijuin dihto orohaga siskkobealde galget árvvoštallojuvvot, vrd. [njuolggadus váikkuhusčielggademiid birra](https://lovdata.no/dokument/SF/forskrift/2017-06-21-854?q=forskrift%20om%20konsekvensutredning) § 21 goalmmát lađas.

Son guhte galgá váikkuhusaid čielggadit boazodoalu váras, ferte máhttit boazodoalu birra ja várret doarvái áiggi ja resurssaid čielggadeapmái. Čielggadeaddji ferte várret áiggi ságastallamiidda, vásáhusaid duođašteapmái ja geahčademiid čađaheapmái boazoeaiggádiiguin. Sáhttá leat hástaleaddji čilget boazodoalu árbedieđu ja báikkálaš máhtu bohccuid ja areálageavaheami birra orohatplánas ja boazodoallokárttain. Árbedieđu viežžan ságastallamiid čađa boazoeaiggádiiguin lea dan dihte dehálaš vai oažžu buorit máhttovuođu.

***1.4.4 Árbediehtu***

Boazodoalu árbediehtu lea dovddastuvvon diehtovuođđun [luondduvalljivuođalága](https://lovdata.no/lov/2009-06-19-100/%C2%A78) § 8 nuppi lađđasa vuođul ja galgá deattuhuvvot hálddahusa bargguin. Boazodoalu árbediehtu lea guovddáš máhttovuođđu almmolaš eiseválddiide ja dan ferte háhkat ovttasráđiid boazodoaluin.

Árbedieđu ii sáhte váldit máhttoguoddin boasttodulkoma ja -geavaheami riskka haga. Máhttoguddiin ferte gulahallat jeavddalaččat ja luohttevašvuođain dan dihte go árbediehtu sáhttá rievdat nu ahte lea ávkkálaš dihto birrasis dihto eavttuin, ja go árbediehtu vuosttamužžan ovddiduvvo ja fievrreduvvo praktihkalaš bargguid bokte ja hárve lea čohkkejuvvon.

***1.4.5 Orohatplánat ja boazodoalu areálageavahankárta***

Orohatplána galgá geahččat boazodoalu areálageavahankártta oktavuođas, mii gávdno kártabálvalusas Kilden reindrift (NIBIO) <https://kilden.nibio.no/?topic=reindrift>. Orohatplána ja areálageavahankártta ferte geavahit veahkkin go gulahallá orohagaiguin. Kárttaid galgá lohkat boazodoallofágalaš máhtuin, ja dialoga orohagain addá ollislaš geahčestaga guohtunguovlluid geavahusas.

Boazodoalu areálageavahankárta lea ealáhusa iežas govvideapmi das mo boazodoallu dábálaččat geavaha guovlluid, ja orohagat sáhttet ođasmahttit kárttaid juohke njealjádasjagis. Kárttat eai leat juridihkalaš mearrideaddjit, muhto dat addet dieđuid areálageavaheami birra boazodoallojagis. Dieđuid galgá geavahit dainna ulbmiliin ahte dat leat bagadeaddji dieđut.

Boazodoallokárttat leat oassin almmolaš kártavuođus (DOK), ja daid sáhttá viežžat dáhtáseahttan neahttasiiddus [Geonorge.no](https://kartkatalog.geonorge.no/metadata?text=reindrift). Eambbo dieđuid kárttaid birra gávnnat [Eanandoallodirektoráhta neahttasiiddus](https://www.landbruksdirektoratet.no/nb/reindrift).

2. Orohaga birra

Kapihttal 2 addá dieđuid orohaga hálddahuslaš beali birra.

|  |  |
| --- | --- |
|   | ***Boazodoalu organiseren****Sámi boazodoalloguovlu lea juhkkojuvvon* ***boazodoalloguovlluide*** *ja* ***orohagaide****, vrd.* [*boazodoalloláhka*](https://lovdata.no/lov/2007-06-15-40/%C2%A75) *§§ 5 ja 6.****Siida*** *lea geográfalaš ja sosiála namahus boazoeaiggádiidda geat joavkkus doaimmahit osiid boazodoalus dihto areála siskkobealde, vrd.* [*boazodoalloláhka*](https://lovdata.no/lov/2007-06-15-40/%C2%A751) *§ 51.* ***Siidaoassi*** *lea bearašjoavku dahje eaŋkilolmmoš gii/geat lea/leat oassin siiddas, ja gii/geat doaimmaha/doaimmahit boazodoalu man okta olmmoš jođiha dahje náittosguoimmit/ássanguoimmit jođihit, vrd.* [*boazodoalloláhka*](https://lovdata.no/lov/2007-06-15-40/%C2%A710) *§ 10.*  |

**2.1 Orohatstivra**

Orohagain lea stivra ja jođiheaddji mii lea válljejuvvon jahkečoahkkimis, vrd. [boazodoallolága](https://lovdata.no/lov/2007-06-15-40/%C2%A749) § 49. Orohat lea priváhtarievttálaš, iešheanalaš gulaskuddaninstánsa. Orohatstivra sáhttá soabadit, áššečuoččuhit ja áššáskuhttot boazobargiid bealis orohaga oktasaš áššiin. Dat guoská maiddái areálaáššiide, vaikko dat ii guoskka buot boazoeaiggádiidda. Dat liikká ii hehtte siidda dahje boazoeaiggáda áimmahuššat iežas sierra beroštumiid. Buot áššit mat sáhttet leat guoskevaččat orohahkii galget ovddiduvvot orohatstivrii.

**2.2 Orohat**

[Bija iežat teavstta, ovdamearkka dihte:

* Makkár boazoguohtunguvlui orohat gullá
* Orohaga km2 sturrodaga. Jus leat stuora oasit orohagas mat eai leat olámuttos guohtumii, de sáhttá dan čilget oanehaččat, dakkár báikkit sáhttet leat ovdamearkka dihte ceakko eanadagat dahje jávrrit
* Čilge áinnas maid orohaga namma mearkkaša dárogillii.
* Man galle siidaoasi ja boazoeaiggádat leat orohagas
* Bija áinnas liŋkka boazodoalu areálageavahankártii neahttasiiddus Kilden (NIBIO) <https://kilden.nibio.no/?topic=reindrift> mii čájeha orohatrájiid.]

**2.3 Fylkkat ja suohkanat**

[Bija iežat teavstta:

* Makkár fylka/fylkkat leat orohaga siskkobealde
* Makkár suohkan/suohkanat leat orohaga siskkobealde]

**2.4 Ránnjáorohagat ja mo eará orohagat geavahit guovllu**

[Bija iežat teavstta, ovdamearkka dihte:

* Čilge makkár orohagat leat ránnjáorohagat ja makkár guvlui (omd. rádji xx-orohahkii davás ja nuortasdavás).
* Jus Ruoŧa boazodoallu geavaha guovlluid, de sáhttá dan čilget. Makkár guovlu dat lea ja makkár čearru?
* Ovttasbargošiehtadusat - oktasašguohtunguovllut
* Eará orohagaid johtaleapmi ja geavaheapmi orohaga guovllus, ovdamearkka dihte eará orohagat main lea johtingeaidnu orohaga čađa.]

**2.5 Bargointensiiva áigodagat orohagas**

[Čilge oanehaččat bargointensiiva áigodagaid orohagas (makkár bargu ja goas jagis dat lea; omd. “álggus suoidnemánus leat miessemearkumat”)]

3. Orohaga doaimmat

Kapihttal 3 sisttisdoallá dieđuid mat galget leat mielde orohatplánas, vrd. [boazodoallolága](https://lovdata.no/lov/2007-06-15-40/%C2%A762) § 62. Dan kapihttalis loktejuvvojit guovllut mat leat erenoamáš dehálaččat orohaga boazodollui ja makkár guovllut leat unnumušfáktorat.

**3.1 Johtinminstarat**

|  |  |
| --- | --- |
|   | *Johtingeainnuin lea sierra suodjalus* [*boazodoallolágas*](https://lovdata.no/lov/2007-06-15-40/%C2%A722) *§ 22:**“Boazobargiin lea lohpi johtit ja sirdit bohccuid friddja ja hehttehusaid haga daidda osiide boazodoalloguovllus gos boazu lobálaččat sáhttá vánddardit ja lohpi bohccuiguin johtit árbevirolaš johtolagaid mielde. Johtingeidnui oaivvilduvvo maiddái bistevaš sisabidjan ja luoitinbáikkit go galgá fievrredit bohccuid.* *Boazodoalu johtingeainnuid ii sáhte giddet, muhto Gonagas sáhttá dohkkehit sirdit johtingeainnuid ja rahpat ođđa johtingeainnuid go vuoigaduvvon beroštumiin lea vuođđu dasa. […]”*[*Boazodoallolágas*](https://lovdata.no/lov/2007-06-15-40/%C2%A762) *§ 62 čuožžu ahte orohatplána galgá sisttisdoallat čilgehusa orohaga johtinminstaris.*  |

Johtin- ja johtalangeainnut dahket suonaid orohagas ja daid haga ii sáhte johtit jagi áigodaga guohtumiid gaskkas. Johtingeaidnu sáhttá maiddái leat vuojahangeaidnu. Johtingeainnu funkšuvdna lea suodjaluvvon [boazodoallolágas](https://lovdata.no/lov/2007-06-15-40/%C2%A722) § 22, ii dušše konkrehta ráddjejuvvon areála dahje eanádathápmi. Johtingeainnu govdodagas leat variašuvnnat eanádathámi, ealu meari, vuoimmi geažil ja das man lojit bohccot leat, ja sisabahkkemat ja muosehuhttimat mat gávdnojit johtingeainnus dahje johtingeainnu birra. Dasa lassin váikkuha dálkkádat johtingeainnu válljemii ja geavaheami guhkkodahkii.

Go ealuin johtá de eallu lávdá. De leat vuogas eanadathámit, main guohtun lea olámuttus ja gosa boazu lunddolaččat bisána, erenoamáš mávssolaččat. Dat dahká ahte lea álkibut doallat ealu čoahkis jođidettiin. Livvun- ja guohtunguovllut leat dehálaš oasit johtingeainnus, ja daid ferte áimmahuššat vai johtingeainnu funkšuvnna doalaha.

Johtingeainnut leat lunddolaš johtalansuonat gosa boazu ieš manná, olbmo vuojeheami haga, guohtunguovlluid gaskkas. Boazu ohcala johtalangeainnuid, ja bohccot leat hui hearkkit olggouldat váikkuhusaide, ja dan dihte lea dehálaš ahte eai leat hehttehusat. Huksehusat mat leat johtalangeainnuid alde ja bálddas sáhttet dahkat hehttehusa ja juohkit orohaga osiide dakkár vugiin ahte guovllut main eai leat sisabahkkemat ja muosehuhttimat eai sáhte geavahuvvot.

[Johtingeainnut ja johtalangeainnut leat merkejuvvon boazodoallokárttas. Čilge vuđolaččat johtin- ja johtalangeainnuid. Čilge áinnas maiddái makkár jagi áigodagas johtin- ja johtalangeainnut geavahuvvojit ja guđe guvlui eallu johtá. Čilge mo sisabahkkemat ja muosehuhttimat dihto guovllus sáhttá váikkuhit johtimii. Čilge áinnas mo lehpet šaddan johtingeainnuid rievdadit ovdamearkka dihte areálasisabahkkemiid geažil. Erenoamáš dehálaš guovllut ja gáržžes báikkiid sáhttá čilget vuđoleappot.]

***3.1.1 Čoahkkananbáikkit***

Čoahkkananbáikkiin lea dávjá buorre ealát, dat lea várddus, lunddolaš sirrejupmi jna. Bohccot leat čoahkkananbáikkiin oanehis áiggi, ovdamearkka dihte dan botta go boazobargit čohkkejit čorragiid ovdal go johttájit ealuin. Čoahkkananbáikkit gos eai leat muosehuhttimat leat dehálaččat boazobargiide dan dáfus ahte eallu lea čoahkis. Boazobargit dávjá čohkkejit bohccuid dakkár guovlluin mearkuma, rátkima, njuovvama ja johtima oktavuođas.

[Čilge gos čoahkkananbáikkit leat. Makkár doaibma dain lea ja makkár oktavuođas dat geavahuvvojit? Čilge áinnas makkár áigodagas iešguđetge čoahkkananbáikkit geavahuvvojit. Čilge áinnas maiddái mo sisabahkkemat ja muosehuhttimat váikkuhit čoahkkananbáikki geavaheami.]

**3.2 Jahkodatguohtumat**

|  |  |
| --- | --- |
|   | *Boazodoallovuoigatvuohta fátmmasta vuoigatvuođa dárbbašlaš jahkodatguohtumiidda, das oaivvilduvvojit giđđa-, geasse-, čakča- ja dálveguohtumat, ja daidda gullevaš johtingeainnut, guottetbáikkit ja ragatbáikkit, vrd.* [*boazodoallolága*](https://lovdata.no/lov/2007-06-15-40/%C2%A720) *§ 20.*[*Boazodoallolága*](https://lovdata.no/lov/2007-06-15-40/%C2%A762) *§ 62 mielde galgá orohatplánas leat dieđut jahkodatguohtumiid birra, guottetbáikkiid birra j.e. sullasaš dieđut.*  |

Sámi boazodoallu vuođđuduvvo dasa, ahte bohccot galget guohtut birra jagi. Boazu manná jahkodatguohtunbáikkiid mielde main leat iešguđetlágan kvalitehtat šattuin ja luonddus. Johtinminsttar ja guohtungeavaheapmi lea dynámalaš ja sáhttá rievddadit jagis jahkái.

Bohcco láhtten ja areálageavaheapmi váikkuhuvvo earret eará guohtumis, topografiijas, teknihkalaš sisabahkkemiin, olmmošlaš lihkadeamis, dálkki- ja muohttaga dásis, dálkkádatrievdamiin ja boraspiriid dásis. Sihkarastin dihte elliidčálggu ja guohtuneatnamiid geavaheami, ja sáhttit dustet lunddolaš rievdamiid jagis jahkái, dárbbaša boazodoallu vejolašvuođa beassat buot jahkodatguohtumiidda ja stuora guohtuneatnamiidda mat gullet oktii.

Bohccuin leat lunddolaš čoahkkananbáikkit ja leavvanbáikkit jagi mielde ja jándora mielde mii vuolgá das ahte makkár áigodat, guohtun, dálki ja temperatuvra lea. Ovdamearkka dihte lea guopparáigi dábálaččat leavvanáigodat, ja ragatáigi lea dakkár áigodat go bohccot lunddolaččat čoahkkanit.

Boazosápmelaččat čohkkejit ja johtet ealuin go eallu lunddolaččat čoahkkana ja/dahje go bohccot johttájit eará guohtunguovllu guvlui dahje siskkáldasat dihto guohtunguovllu. Ovdamearkan dasa lea geasi čohkken miessemearkumii. Beaivet leat bohccot dávjá eanet čoahkis alladasas go bálget divrriin ja báhkas. Go bohccot sirdet vuollelii maŋŋelgaskabeaivvi guohtuma dihte, de lea vejolaš čohkket bohccuid vai daid sáhttá mearkut.

***3.2.1 Giđđaguohtumat (guotteteatnamat ja luovvasiid guohtunbáikkit)***

**Guotteteatnamat**

Orohagaid guotteteatnamat leat seamma jagis jahkái. Hárjánan čoavjjehat mannet ieža árbevirolaš guottetbáikái. Guotteteatnamat leat dávjá duolba eatnamiin main seammás lea suodji dálkki ja boraspiriid vuostá ja dávjá lea giđđaguohtunguovlu lahka. Njiŋŋelasat leat dain guovlluin guottetáiggis ja misiid vuosttaš áiggis. Njiŋŋelasat lávejit guohtut smávva čorragiin ja dávjá bieđggusin. Dan áigodagas leat bohccot rašit muosehuhttimiidda. Jogat ja eanut hehttejit ja sáhttet leat hui várálaččat unna miesážiidda. Dan áigodagas lea dehálaš ahte miesit čálget, ja ahte čálgan ii muosehuvvu guottetbáikkis. Jus álddut ballájit eret miesis ovdal čálgama, de šaddá miessi hearkkes dillái. Guottetáigodagas muosehuhttimat sáhttet váikkuhit miessedeattuide dan bokte ahte miesit eai oaččo ráfi njammat ja álddu mielki sáhttá das váikkuhuvvot.

[Čilge vuđolaččat guottetbáikkiid - gos dat leat ja mo/goas dat geavahuvvojit.]

**Luovvasiid guohtuneana**

Luovvasiid guohtuneatnamat lea dat oassi giđđaguohtumiin gos luovvasat, čearpmahat ja njiŋŋelasat leat guottetáiggis. Álddut sáhttet guohtut dakkár báikkiin veahá maŋŋel giđaáigodagas. Dábálaš dakkár báikkiide lea ahte runoda árabut giđđat, dávjá vuovdeguovlluin ja guovlluin mat leat lahka fiervvá ja meara. Gilvojuvvon eatnamat mat runodit árrat geasuhit bohccuid mat ohcet ruonas šattuid main lea ollu proteiidna. Dat lea sivvan dasa ahte sáhttet šaddat riiddut bohccuid birra gilvojuvvon eatnamiid alde.

[Čilge vuđolaččat daid guohtumiid. Makkár áigodagas geavahuvvo luovvasiid guohtuneana? Čilge áinnas bohccuid johtin- ja johtalanminstariid, ja vejolaš luovvasiid rátkima.]

***3.2.2 Geasseguohtumat***

Geasseguohtumat leat duoddariin ja vumiin, ja go daid gaskkas ii leat guhkki, de dat lea buorre geasseguohtunguovlu. Beaivet lávejit bohccot liikot jasaid alde bálgat, ja ihkku ja gálloseappo beivviid vumiin gos lea valjit guohtun.

Bálggosbáikkit leat alladasas ja leat dakkár báikkit gos bieggá, boazu ohcala daid báikkiid go lea báhkka geasset. Dakkár báikkit gokčet bohcco dárbbu guohtumii, vuoiŋŋasteapmái, galmmiideapmái ja eret beassat divrriin- ja sismáđuin. Bálganbáikkit sáhttet leat alladasain, jasain, suoivvanasain dahje bávttiin. Jus bohccot eai beasa bálganbáikkiide, de dat sáhttá dagahit ahte bohccot lihkadit eambbo, mii fas sáhttá dagahit ahte bohccot gehppot.

[Čilge vuđolaččat geasseguohtuneatnamiid. Makkár áigodagas geavahuvvojit geasseguohtumat?]

***3.2.3 Čakčaguohtumat (árra čakčaguohtumat ja ragateatnamat)***

**Árra čakčaguohtun**

Čakčageasi šaddagohtet eanas guopparšlájat maid boazu borrá ja dat dahket buori kvalitehta guohtumii áigodagas go ruonas guohtun nohkagoahtá. Guoppar lea dehálaš bohccuide dan dihte go guobbariin leat minerálat maid bohccot vurkejit gorudii ja nu sáhttet minerálain ávkkástallat dálvvi čađa. Guopparáigi gohčoduvvo maiddái lávdanáigin dan dihte go boazu lávdá vuvddiin ja vumiin ozadettiin guobbariid. Lea váttis čohkket ealu guopparáigodagas.

[Čilge árra čakčaguohtumiid (ragatáiggi álgima rádjái). Makkár áigodagas geavahuvvojit dat guohtumat? Čilge áinnas mo eallu lihkada go guopparáigi álgá. Jus eallu dábálaččat čoahkkana go njuovvá ovdal ragaha, de sáhttá dan čilget.]

**Ragateatnamat**

Varrasat čohkkejit njiŋŋelasčorragiid rahkamii ragatáiggis. Ragatáigodat sáhttá rievddadit jagis jahkái, earret eará bohcco veadjima dihte, guohtuma ja muosehuhttimiid dihte. Ragatáigodagas bohccot bisánit veahá, ja lea dehálaš ahte ragateatnamat leat ollislaččat ja boatkanemiid haga ja ahte guohtumat leat dakkárat maid sáhttá geavahit guhkit áiggi badjel.

Muosehuhttimat váikkuhit bohccuide ragatáiggis.  Muosehuhttimat sáhttet dagahit ahte ragat maŋŋona, mii maiddái váikkuha guottehii ja misiid čakčadeddui. Muosehuhttimat sáhttet loahpalaččat dagahit unnit buvttadeami dan dihte go ragat muosehuvai.

[Čilge goas ragatáigi lea ja gos ragateatnamat leat.]

***3.2.4 Čakčaguohtumat***

Čakčaguohtumat leat bohccuid guohtunguovllut čakčadálvvi, ja árra čakčaguohtumat ja čakčaguohtumat mat geavahuvvojit dávjá earuhuvvojit. Eallu guohtu árra čakčaguohtunguovllus áramusat, dávjá sáhttá borgat dakkár guvlui ja de ii leat šat olámuttus bohccuide dálvet. Guohtumat sáhttet maid lássejuvvot go dálki molsašuddá bivvalis dálkkis čoaskásit dálkkiide. Čakčaguohtumis lea dávjá njoazes rievdan ruonas meahccešattuin jeagelšattuide. Guohtumis leat sihke ruonas rásit ja iešguđetlágan dakŋasat ja jeahkálat.

[Čilge čakčaguohtumiid. Makkár áigodagas geavahuvvojit dat guohtumat?]

***3.2.5 Dálveeatnamat***

Árra dálveguohtumat leat guovllut gos bohccot leat árrat dálveáigodagas. Giđđadálveeatnamat leat dat oasit dálveeatnamiin gos lea unnimus riska borgat badjelmeari ja guohtun lássejuvvo jiekŋuma dihte gasku dálvvi ja giđđadálvvi. Dálkkit ja muohta, eatnamiid gollan, boraspiremearri, areálasisabahkkemat ja eará leat mielde váikkuheame dasa, ahte makkár guovlluin eallu lea dálvvi. Eastadan dihte jeageleatnama gollama ferte guođohit ealu iešguđetge guovlluid gaskkas jagis jahkái. Sirddašanminsttar dálveeatnamiin mielddisbuktá ahte orohat geavaha ovtta guovllu intensiivvalaččat muhtun áigodaga, ja dasto guođđá dan guovllu muhtun jagiid.

[Čilge vuđolaččat dálveeatnamiid. Makkár áigodagas geavahuvvojit dálveguohtuneatnamat? Jus dálveeatnamat leat orohaga unnimissfáktorin, de čilget dan. Čilge áinnas mo rievddadeaddji dálkkádat (ollu muohta/bivvalat/lássejuvvon guohtumat) váikkuha guohtunguovlluid geavaheapmái. Jus orohat dávjá ferte bidjat johtui lassibiebmama fuođđariin dahje suinniin, de dan sáhttá čilget (maiddái gos fuođđariid/suinniid addá ellui). Čilge áinnas manin bohccot fertejit beassat leat ráfis dálveáigodagas ráddjejuvvon guohtumiid dihte.]

**3.3 Oppalašgovva dárbbašlaš mášinfievrruid badjel**

|  |  |
| --- | --- |
|   | [*Boazodoallolága*](https://lovdata.no/lov/2007-06-15-40/%C2%A723) *§ 23 mielde lea boazobargis lohpi geavahit dárbbašlaš mášinfievrruid orohatplána olis, vrd.* § 62.[*Boazodoallolága*](https://lovdata.no/lov/2007-06-15-40/%C2%A762) *§ 62 mielde galgá orohatplána sisttisdoallat:*  «Oppalašgovva dárbbašlaš mášinfievrruid badjel, dasa gullevaš meahccevuojánat mat geavahuvvojit orohagas, ja vejolaš áigáiráddjejuvvon helikopter dahje eará áibmofievrru geavaheapmi. Doaibmanjuolggadusat bievlavuojániid badjel galgá maiddái boahtit ovdan plánas.  |

[Čilge orohaga dárbbašlaš mášinfievrruid, vrd. gáibádusaid [boazodoallolága](https://lovdata.no/lov/2007-06-15-40/%C2%A762) § 62.

Orohatplána sáhttá geavahuvvot ohcat máŋggajahkásaš lobi vuodjit mášinfievrruin bievlavuodjimii suodjalusguovlluin. [Eanandoallodirektoráhta ruovttusiiddus](https://www.landbruksdirektoratet.no/nb/reindrift) (Veileder for Reindriftas motorferdsel på barmark i verneområder) gávnnat dieđuid ohcama birra.

**3.4 Oppalašgovva áiddiid ja gárddiid badjel**

|  |  |
| --- | --- |
|   | [*Boazodoallolága*](https://lovdata.no/lov/2007-06-15-40/%C2%A724) *§ 24 mielde addá boazodoallovuoigatvuohta vuoigatvuođa cegget bargo- ja cagganáiddiid, njuovvangárddiid, šalddiid ja eará gárddiid mat leat dárbbašlaččat boazodollui.*[*Boazodoalloláhka*](https://lovdata.no/lov/2007-06-15-40/%C2%A762) § 62 gáibida, ahte orohatplána galgá sisttisdoallat dieđuid buot áiddiid ja gárddiid badjel mat leat bistevaččat, ja jus vejolaš, de maiddái gaskaboddosaš áiddiid ja gárddiid badjel.  |

[Teakstaevttohus: Kárta áiddiid ja gárddiid badjel gávdno neahtas: Kilden reindrift (NIBIO) <https://kilden.nibio.no/?topic=reindrift>]

***3.4.1 Mearkun-, rátkin- ja njuovvangárddit***

[Čilge makkár gárdi dat lea ja gos dat gárddit leat. Áinnas maiddái makkár jagi áigodagas gárdi geavahuvvo, ja goas dohkkeheapmi cegget gárddi lea boahtán ja goas gárdi ceggejuvvui. Sáhttá maiddái muitalit ahte Biebmobearráigeahčču lea dohkkehan gárddi.]

***3.4.2. Cagganáiddit***

[Čilge áinnas makkár gaskkain orohagas leat cagganáiddit.]

**3.5 Vejolaš juohkin guohtunsonaide**

|  |  |
| --- | --- |
|   | [*Boazodoallolága*](https://lovdata.no/lov/2007-06-15-40/%C2%A762) *§ 62 mielde galget orohatplánas leat dieđut vejolaš juohkima birra guohtunsonaide.*  |

[Jus guohtunguovllut leat juhkkojuvvon guohtunsonaide, de galgá čállit mo sonat leat juhkkojuvvon ja makkár njuolggadusat gusket guohtunsonaide.]

**3.6 Guođohanbarttat orohagas**

|  |  |
| --- | --- |
|   | [*Boazodoallolága*](https://lovdata.no/lov/2007-06-15-40/%C2%A762) *§ 62 mielde galget orohatplánas leat dieđut das ahte gos orohagas leat guođohanbarttat, vrd.* [*boazodoallolága*](https://lovdata.no/lov/2007-06-15-40/%C2%A721) *§ 21.* |

[Čilge gos guođohanbarttat ja gámmet leat. Čále áinnas maiddái dieđuid dan birra ahte juogaduvvo go barta orohaga olbmuid gaskkas ja makkár áigodagas jagis barta geavahuvvo.]

4. Eará dieđut orohaga birra

**4.1 Bajit boazolohku, orohaga boazologu ovdáneapmi, buvttadeapmi j.e.**

Orohaga boazologu ja buvttadeami ja eará dieđuid birra gávnnat dáppe:

* Ressursregnskapet for reindriftsnæringen (Landbruksdirektoratet) <https://www.landbruksdirektoratet.no/nb/nyhetsrom/rapporter/ressursregnskapet-for-reindriftsnaeringen>
* Ressursregnskapet for reindriftsnæringen (Landbruksdirektoratet) [https://www.landbruksdirektoratet.no/nb/nyhetsrom/rapporter/ressursregnskapet-for-reindriftsnaeringen](https://www.landbruksdirektoratet.no/nb/nyhetsrom/rapporter/totalregnskap-for-reindriftsnaeringen)

[Bija iežat teavstta jus áiggut.]

**4.2 Njuovvan ja biergobuvttadeapmi**

[Bija iežat teavstta, ovdamearkka dihte:

Čilge gos ja goas njuovvan čađahuvvo. Jus orohat reide bierggu de sáhttá dan maid čállit.]

**4.3 Doaimmat ja árvoháhkan orohagas**

Boazodoallu mearkkaša ollu báikkálaš oktavuođas. Boazodoalloealáhus sáhttá leat ealáhus mii fállá báikkálaš buktagiid main lea alla kvalitehta, oktan kulturgaskkustemiin ja vásáhusain. Árvoháhkan ja doaimmat sáhttet lassánit suohkanis dan dihte. Árbevirolaš boazodoalu lassin sáhttá boazodoallu leat mielde ovdánahttit lassiealáhusaid bohccobiergoreidemis ja bohcco lassibuktagiid ráhkadeamis, boazodoallovuđot mátkeealáhusaid, oahppan- ja fuolahanvuođut bálvalusat, j.e.

[Bija iežat teavstta, ovdamearkka dihte:

Čilge man ollu olbmot leat biddjon bargat orohaga buktagiid oktavuođas. Lassiealáhusat mat gávdnojit boazodoalu dihte sáhttet maiddái namuhuvvot vai árvoháhkan boahtá ovdan. Čále áinnas maid mo sámi boazodoallu váikkuha sámegillii ja sámi kultuvrii.]

**4.4 Eará ávnnasteapmi meahcceriggodagain orohagas**

Boazodoalus sáhttá leat máŋggabealat ávnnasteapmi meahcceriggodagain go bohcco guohtun. Earret eará geavahuvvojit muorat áideávnnasin, osttut sisteráhkadeapmái, jeahkálat bohccobiebmun ja gámasuoinnit gápmagiidda.

[Boazodoallolága](https://lovdata.no/lov/2007-06-15-40/%C2%A726) § 26 mielde čuovvu boazodoallovuoigatvuođas maiddái vuoigatvuohta bivdimii ja guolásteapmái orohaga siskkobealde gos boazodoallu lea. Vuoigatvuohta gusto seamma eavttuiguin olbmuide geat orrot suohkanis, gilis dahje báikkis gos stáhtaalmennet, stáhtaopmodat dahje dihto oassi Finnmárkkuopmodaga eana lea. Boazobargiid vejolašvuohta bivdit ja guolástit galgá leat nu go lea leamaš doloža rájes vuvddiin ja duoddariin mat leat stáda matrihkkala vuolde boazoguohtunguovllu siskkobealde. Mearrádus guoská smávvafuođđobivdui. Láigu dahje koartadivat ii galgga máksojuvvot go mearrádusat § 26 leat devdojuvvon.

Boazoeaiggádis sáhttá maiddái leat vuoigatvuohta bivdimii ja guolásteapmái viidábut go dat mii čuovvu boazodoallolága § 26 dološáigásaš geavaheami vuođul.

[Čilge áinnas vuđolaččat eará ávnnasteapmi meahcceriggodagain orohagas.]

**4.5 Dálkkádatrievdamiid váikkuheapmi guohtumii ja doaibmaoktavuođaide**

Váldohástalusat boazodollui dálkkádatrievdamiid geažil čilgejuvvojit raporttas [Klimatilpasning i reindriften](https://www.regjeringen.no/no/aktuelt/klimatilpasning-i-reindriften/id3025418/) (2023). Vejolaš dálkkádatrievdamat boazodoalloguovlluin leat eambbo njuoskkadat, lieggaseappo temperatuvrrat, šaddogearddi rievdamat, jiekŋa- ja muohtarievdamat ja eambbo ekstremadálkkit. Norggas leat stuora geográfalaš erohusat dálkkádagas ja vurdojuvvo, ahte dálkkádatrievdamat váikkuhit iešguđet ládje guovllus guvlui.

Boazodoallu lea álo dárbbašan heivehanmuni guohtungeavaheamis. Areálasisabahkkemat ja eará muosehuhttimat unnidit boazodoalu vejolašvuođa heivehit guohtumiid. Seammás mielddisbuktá rievdaduvvon dálkkádat eanet dárbbu heiveheapmái. Dan hástalusa ferte váldit vuhtii plánen- ja huksenproseassain.

[Čilge áinnas vuđolaččat mo dálkkádatrievdamat váikkuhit orohaga areálageavaheami ja doaibmadili, ja makkár vejolašvuođat orohagas leat heivehit dálkkádatrievdamiidda.]

5. Eará areálageavaheapmi ja muosehuhttimat orohagas

Maŋemus logijagiid leat sisabahkkemat ja muosehuhttimat lassánan sakka boazodoalloguovlluin. Huksehusat, muosehuhttimat ja lassánan meahcásteapmi lea mielde unnideami boazodoalu vejolašvuođa heiveheapmái. Nu gohčoduvvon osiid mielde huksen boazodoalloguovlluin, das oaivvilduvvojit smávva sisabahkkemat duos ja das, sáhttet váikkuhit sakka boazodollui.

Njuolggováikkuhusat sisabahkkemiin ja muosehuhtti doaimmain sáhttet leat massit guohtuneatnamiid bistevaččat, hehttehusat bohccuid johtalan- ja johtingeainnuin ja unnit vejolaš johtin- ja johtalangeainnut. Eahpenjuolggo areálamassin mearkkaša ahte boazu garvá dahje unnida guohtunguovllu geavaheami dihto gaskkain areálasisabahkkemii, mii sáhttá dagahit ahte guohtu badjelmeare eará sajiin, lassánan bargu boazoeaiggádii, unnit guohtunráfi ja ahte bohccuin lassána streassa. Geardduhuvvon muosehuhttimat sáhttet dagahit ahte bohccot garvet guovllu guhkit áiggi badjel ja ahte massá guohtuneatnama. Dutkan lea ovdamearkka dihte čájehan ahte bohccot garvet guovlluid gos leat bieggafápmorusttegat sullii 3-5 kilomehteriin (Strand ja earát, NINA Rapport 1305 «[Vindkraft og reinsdyr – en kunnskapssyntese](https://brage.nina.no/nina-xmlui/handle/11250/2446889)»).

Sisabahkkenváikkuhusat rievddadit sisabahkkema sortta mielde. Sisabahkkemat ja muosehuhttimat sáhttet váikkuhit iešguđet ládje njiŋŋelasaide, misiide ja varrasiidda. Njiŋŋelasat leat erenoamáš rašit giđa guoddima áiggis. Giđđadálveguohtumat leat maiddái eanet sojuheamit. Varrasat eai bala nu ollu, ja sáhttet ovdamearkka dihte mannat gittiid nala.

Sisabahkkemiin ja muosehuhttimiin lea čielgasit negatiiva beaktun orohaga doibmii boazodoallojagi čađa ja sáhttá váikkuhit bohcco vuoibmái ja njuovvandeddui ja dákko bokte maiddái buvttadeapmái. Sisabahkken orohaga jahkodaga guohtumii sáhttá buktit negatiiva váikkuhusaid olles boazodollui.

[Čilge eará areálageavaheami ja muosehuhttimiid orohagas, sihke dálá ja vejolaš plánejuvvon, ja mo dat váikkuhit boazodollui. Makkár hástalusat leat?

Čilge áinnas mo johtaleapmi (ovdamearkka dihte organiserejuvvon tuvrrat, tuvrabálgát, bivdin, bivdin beatnagiin, motoriserejuvvon johtaleapmi), suodjaluvvon guovllut ja borasspiret váikkuhit orohahkii ja boazodollui.

Kárta eará areálageavaheami, boraspiriid hálddašanguovlluid ja suodjaluvvon guovlluid badjel gávdno Kilden reindrift (NIBIO) kárttas [https://kilden.nibio.no](https://kilden.nibio.no/).

[www.rovbase.no](http://www.rovbase.no) neahttasiiddus ja Boazodoalu resursarehketdoalus ([Ressursregnskapet for reindriftsnæringen](https://www.landbruksdirektoratet.no/nb/nyhetsrom/rapporter/ressursregnskapet-for-reindriftsnaeringen)) gávdnojit boraspiriid logut mat sáhttet geavahuvvot veahkkin.]

6. Boazodoalu riektevuođđu

|  |  |
| --- | --- |
|   | ***Sámi boazodoallovuoigatvuohta*** *vuolgá iešheanalaš riektevuođus fápmuduvvon agibeaivvi geavaheapmái ja riektevirrui ja lea geavahanvuoigatvuohta stáhta ja priváhta eatnamiin sámi boazodoalloguovllus. Sámi boazodoallu lea maid suddjejuvvon* [*vuođđolága*](https://lovdata.no/lov/1814-05-17-bm/%C2%A7108) *§ 108 ja internašunála konvenšuvnnain.****Internašunála konvenšuvnnat*** *maid Norga lea geatnegahtton čuovvut, bidjet rámmaid almmolaš eiseválddiid mearrádusaide,* [*ILO-konvenšuvdna nr. 169 eamiálbmogiid vuoigatvuođaid birra*](https://lovdata.no/dokument/TRAKTAT/traktat/1989-06-27-2?q=ilo-konvensjon%20169) *ja* [*ON:s konvenšuvdna siviila ja politihkalaš vuoigatvuođaid*](https://fn.no/avtaler/menneskerettigheter/konvensjon-om-sivile-og-politiske-rettigheter) *(SP) artihkal 27 leat hui guovddážis.* Gáibiduvvo ahte eiseválddit juohke dásis (stádalaš, regionálalaš ja suohkana dásis) váldet vuhtii boazodoalu ja oidnet boazodoalu dehálaš vuođđun sámi kultuvrras ja servodateallimis.  |

[Boazodoalloláhka](https://lovdata.no/dokument/NL/lov/2007-06-15-40) ásaha boazodoalu doaimmaheami. Boazodoalloláhka ii leat vuođđun boazodoallovuoigatvuhtii, muhto čilge dárkileappo vuoigatvuođaid mat leat háhkkojuvvon riektevieru, agibeaivve geavaheami dahje sierra vuoigatvuođavuođu bokte, ja dasa lassin hábme ja stivre boazodoalu doaimmaid. Dat mearkkaša, ahte boazodoalloriekti ii leat dušše fal mearriduvvon boazodoallolágas.

Boazodoallovuoigatvuođaid bággolonisteami oktavuođas galgá orohat oažžut buhtadusa mii vástida dábálaš bággolonistanvuoigatvuođalaš vuđđui vrd. [boazodoallolága](https://lovdata.no/lov/2007-06-15-40/%C2%A74) § 4.

[Luondduvalljivuođaláhka](https://lovdata.no/dokument/NL/lov/2009-06-19-100) geatnegahttá eiseválddiid erenoamážit vuhtiiváldit sámi luondduvuođu go doaibmabijut galget árvvoštallojuvvot eará servodatberoštumiin, vrd. § 14 Lága § 8 geatnegahttá eiseválddiid erenoamážit deattuhit árbedieđuid.

Doaibmabijut mat guoskkahit sámi beroštumiid fertejit árvvoštallojuvvot stáda geatnegasvuođaide sápmelaččaide, mat gullet eamiálbmogiidda. Dan geatnegasvuhtii gullá earret eará sihkkarastit areála- ja luondduvuođu boazodollui, ja vuhtiiváldit gulaskuddamiid ja searvama mearrádusain mat sáhttet váikkuhit njuolgut sámi beroštumiide. Doaibmabijuid ferte oaidnit ovttas ovddeš ja plánejuvvon sisabahkkemiin ja váruhit ahte boazodoalloguovllut eai unniduvvo beare ollu, botkejuvvo dahje ahte eai leat šat olámuttus.

[Vuođđolágas](https://lovdata.no/lov/1814-05-17-bm/%C2%A7108) § 108 čuožžu: «Stáda eiseválddit galget láhčit dili nu, ahte sámi álbmot, eamiálbmogin, sáhttet sihkkarastit ja ovdánahttit iežaset giela, kultuvrra ja servodateallima.» Sámi boazodoallu lea oassin materiála vuođus sámi kultuvrras. Vuođđolága § 108 čatná sihke suohkaniid, regionála ja stáda eiseválddiid suddjet materiála kulturdoaimmaheami. Boazodoallu ii leat dušše kultuvra ja eamiálbmotealáhus, das leat maid lagas čanastagat sámegiela ovdáneapmái ja suodjaleapmái.

[ON:a konvenšuvdna siviila ja politihkalaš vuoigatvuođaid birra juovlamánu 16. beaivvi 1966 (SP)](https://fn.no/avtaler/menneskerettigheter/konvensjon-om-sivile-og-politiske-rettigheter) lea ovttastahtton Norgga lágaide olmmošvuoigatvuođalága bokte. Artihkal 27 eamiálbmogiid kulturdoaimmaid birra lea erenoamáš dehálaš boazodollui, dan dihte go boazodoallu rehkenastojuvvo materiála kulturdoaibman. Artihkal 27 mielde eai galgga etnalaš, oskkolaš dahje gielalaš minoritehtat gildojuvvot iežaset kultuvrra hábmemis, dovddastit dahje doaimmahit iežas oskku dahje geavahit iežas giela.

[ILO-konvenšuvnna nr. 169 eamiálbmogiid vuoigatvuođaid birra](https://lovdata.no/dokument/TRAKTAT/traktat/1989-06-27-2?q=ilo-konvensjon%20169) lohká artihkal 6:as ahte eiseválddit galget gulaskuddat eamiálbmogiin áššiin mat guoskkahit sin. [Sámelága](https://lovdata.no/dokument/NL/lov/1987-06-12-56?q=sameloven) njuolggadusat gulaskuddamiid birra bidjá mearrádusa fápmui Norgga rievttis. Artihkal 14 ja 15 ILO-konvenšuvnnas lea dohkkeheami birra ja eamiálbmogiid eananvuoigatvuođaid sihkkarastima birra.

[Olmmošvuoigatvuođalága](https://lovdata.no/dokument/NL/lov/1999-05-21-30?q=menneskerettighetsloven) § 3 mielde galgá ON-konvenšuvdna siviila ja politihkalaš vuoigatvuođaid birra mannat eará lágaid jus Norgga riekti siskkáldasat vuosttildit dan. Das lea mearkkašupmi buot osiin mat guoskkahit boazodoalu.

Boazodoalu guohtunvuoigatvuohta lea maid suddjejuvvon Eurohpalaš olmmošvuoigatvuođakonvenšuvnna vuosttaš lassiprotokollas: [Den europeiske menneskerettighetskonvensjons første tilleggsprotokoll artikkel 1](https://lovdata.no/dokument/NL/lov/1999-05-21-30/emkn/p1#emkn&) (EMK P-1), mii lea opmodatvuoigatvuođa suddjema birra.

[Konvenšuvdna biologalaš valljivuođa birra (CBD)](https://lovdata.no/dokument/TRAKTAT/traktat/1992-06-05-1) (artihkal 8 j ja artihkal 10 c), maid Norga lea dovddastan, geatnegahttá stádaid árvvus atnit, gáhttet ja bisuhit eamiálbmogiid ja báikegottiid máhtu, innovašuvnnaid ja práksisiid, mat ovddastit árbevirolaš eallinvugiid mat gáhttejit ja guoddevaččat geavahit biologalaš valljivuođa.

**Free Prior and Informed Consent (FPIC)**, dahje friddja ovdagihtiidieđihuvvon miehtan, čilgejuvvo [ON:a eamiálbmotcealkámušas (UNDRIP)](https://fn.no/avtaler/urfolk/fns-erklaering-om-urfolks-rettigheter), masá Norga lea miehtan. ON:a eamiálbmotcealkámuša ii leat rievttis čatnaseaddji, muhto oidnojuvvo guovddáš dokumeantan eamiálbmotvuoigatvuođaid barggus, earret eará dan dihte go dat speadjalastá álbmotvuoigatvuođalaš prinsihpaid suorggis. FPIC:ain oaivvilduvvo, oanehaččat čilgejuvvon, ahte eamiálbmogat galget sáhttit searvat mearridanproseassaide bággema, nihttima, manipulerema dahje eará váikkuheami haga. Eamiálbmogiid miehtama galgá bivdit buori áiggis ovdal doaibmabidju dahje sisabahkken dáhpáhuvvá. Eamiálbmogat galget oažžut doarvái dieđuid ja dárbbašlaš dieđuid vai sis lea vejolašvuohta dahkat buriid mearrádusaid.

Relevánta liŋkkat:

[Den europeiske menneskerettighetskonvensjons første tilleggsprotokoll artikkel 1 (EMK P1-1)](https://lovdata.no/dokument/NL/lov/1999-05-21-30/KAPITTEL_2#KAPITTEL_2), 1952 <https://lovdata.no/dokument/NL/lov/1999-05-21-30/emkn/p1#emkn&>

[FNs konvensjon om biologisk mangfold](https://fn.no/avtaler/miljoe-og-klima/konvensjon-om-biologisk-mangfold) (CBD) (1992) <https://www.fn.no/om-fn/avtaler/miljoe-og-klima/konvensjon-om-biologisk-mangfold>

[FNs konvensjon om sivile og politiske rettigheter (SP) (1966](https://www.fn.no/om-fn/avtaler/menneskerettigheter/konvensjon-om-sivile-og-politiske-rettigheter)) <https://fn.no/avtaler/menneskerettigheter/konvensjon-om-sivile-og-politiske-rettigheter>

FNs urfolkserklæring (UNDRIP) (2007) <https://fn.no/avtaler/urfolk/fns-erklaering-om-urfolks-rettigheter>

Forskrift om konsekvensutredninger (2017) <https://lovdata.no/dokument/SF/forskrift/2017-06-21-854?q=forskrift%20om%20konsekvensutredning>

[ILO-konvensjon nr. 169 om urbefolkninger og stammefolk i selvstendige stater](https://www.regjeringen.no/globalassets/upload/aid/temadokumenter/sami/sami_grunnlag_ilo_norsk_070507.pdf) (1989) <https://lovdata.no/dokument/TRAKTAT/traktat/1989-06-27-2?q=ilo-konvensjon%20169>

Klimatilpasning i reindriften (Rapport fra arbeidsgruppe, 2023) <https://www.regjeringen.no/no/aktuelt/klimatilpasning-i-reindriften/id3025418/>

Klimautfordringer og arealforvaltning for reindrifta i Norge ([NORUT rapport 6/2017](https://ldir-my.sharepoint.com/personal/ina_therese_sara_landbruksdirektoratet_no/Documents/Skrivebord/NORUT%20rapport%206/2017)) <https://norceresearch.brage.unit.no/norceresearch-xmlui/handle/11250/2659191>

Landbruksdirektoratet (reindrift) <https://www.landbruksdirektoratet.no/nb/reindrift>

Lov 12. juni 1987 nr. 56: Lov om Sametinget og andre samiske rettsforhold (sameloven) <https://lovdata.no/dokument/NL/lov/1987-06-12-56>

Lov 21. mai 1999 nr. 30 om styrking av menneskerettighetenes stilling i norsk rett ([menneskerettsloven)](https://ldir-my.sharepoint.com/personal/ina_therese_sara_landbruksdirektoratet_no/Documents/Skrivebord/menneskerettsloven%29) <https://lovdata.no/dokument/NL/lov/1999-05-21-30?q=menneskerettighetsloven>

[Lov 15. juni 2007 nr. 40 om reindrift (reindriftsloven)](https://lovdata.no/dokument/NL/lov/2007-06-15-40) <https://lovdata.no/dokument/NL/lov/2007-06-15-40>

[Lov 27. Juni 2008 nr. 71 om planlegging og byggesaksbehandling (plan- og bygningsloven)](https://lovdata.no/dokument/NL/lov/2008-06-27-71?q=plan%20og%20bygningsloven) <https://lovdata.no/dokument/NL/lov/2008-06-27-71?q=plan%20og%20bygningsloven>

[Lov 19. Juni 2009 nr. 100 om forvaltning av naturens mangfold (naturmangfoldloven)](https://lovdata.no/dokument/NL/lov/2009-06-19-100) <https://lovdata.no/dokument/NL/lov/2009-06-19-100>

Menneskerettslig vern mot inngrep i samiske bruksområder (Norges institusjon for menneskerettigheter, 2021) [https://www.nhri.no/2022/menneskerettslig-vern-mot-inngrep-i-samiske-bruksomrader/](https://www.nhri.no/2022/menneskerettslig-vern-mot-inngrep-i-samiske-bruksomrader/#readmore)

NOU Den nye sameretten – Utredning fra Samerettsutvalget (2007: 13 Bind A) <https://www.regjeringen.no/no/dokumenter/nou-2007-13/id491883/>

Norske Reindriftsamers Landsforbunds (NRLs) rådgivningstjeneste i arealsaker <https://www.norskereindriftsamerslandsforbund.no/for-reineiere/radgivningstjenesten-i-arealsaker/>

Reindriftens arealbrukskart Kilden Reindrift (NIBIO) <https://kilden.nibio.no/?topic=reindrift>

Ressursregnskapet for reindriftsnæringen (Landbruksdirektoratet) <https://www.landbruksdirektoratet.no/nb/nyhetsrom/rapporter/ressursregnskapet-for-reindriftsnaeringen>

Rovbase (Miljødirektoratet) <http://www.rovbase.no>

[Sametingets planveileder](https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf) (2021) <https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf>

Totalregnskap for reindriftsnæringen (Økonomisk utvalg for reindriften) <https://www.landbruksdirektoratet.no/nb/nyhetsrom/rapporter/totalregnskap-for-reindriftsnaeringen>

[Veileder for kommunene og fylkeskommunene om konsultasjoner med samiske interesser](https://www.regjeringen.no/contentassets/e61425c39d6c46eabf448d1d2ebb71d2/veileder-for-kommuner-og-fylkeskommuner-om-konsultasjoner-med-samiske-interesser.pdf) (Kommunal- og distriktsdepartementet) <https://www.regjeringen.no/no/dokumenter/veileder-for-kommuner-og-fylkeskommuner-om-konsultasjoner-med-samiske-interesser/id2868782/> (H-2509 B)

Veileder for reindriftens motorferdsel på barmark i verneområder (Miljødirektoratet og Landbruksdirektoratet) <https://www.landbruksdirektoratet.no/nb/reindrift>

Veileder om konsekvensutredning for planer etter plan- og bygningsloven (Kommunal- og distriktsdepartementet) <https://www.regjeringen.no/no/dokumenter/veileder-om-konsekvensutredning-for-planer-etter-plan-og-bygningsloven/id2864622/> (H-2487 B)

[Veileder](https://nibio.brage.unit.no/nibio-xmlui/handle/11250/2977358) til hjelp for reinbeitedistriktene i deres arbeid med arealsaker (NIBIO, 2022) <https://nibio.brage.unit.no/nibio-xmlui/handle/11250/2977358>

Veileder til reindrift og plan- og bygningsloven (Landbruks- og matdepartementet) <https://www.regjeringen.no/no/dokumenter/reindrift-og-plan-og-bygningsloven/id2846344/> (M 7058 B).

Vindkraft og reinsdyr – en kunnskapssyntese. NINA rapport 1305 (Strand m.fl., 2017) <https://brage.nina.no/nina-xmlui/handle/11250/2446889>